**Diferencijalni ispit za upis na master akademske studije andragogije**

Kandidati koji nisu završili osnovne akademske studije andragogije ili osnovne studije andragogije u četvorogodišnjem trajanju već neki drugi studijski program, mogu da konkurišu za upis na master akademske studije andragogije ukoliko su na osnovnim studijama koje su završili ostvarili najmanje 240 ESPB i ako polože diferencijalni ispit.

Ispit je podeljen u dva dela. Prvog dana se polaže pismeni ispit koji podrazumeva četiri pitanja esejskog tipa iz četiri oblasti, i to: Opšte andragogije; Istorijsko-komparativnih dimenzija obrazovanja odraslih; Opšte psihologije sa psihologijom ličnosti; i Andragoške didaktike i učenja odraslih. Kandidat mora da pokaže osnovno poznavanje svake oblasti.

Spisak literature za polaganje diferencijalnog ispita za upis na master akademske studije andragogije, po oblastima.

**Literatura za pisani deo ispita:**

***(1) Opšta andragogija***

Kulić, R. i Despotović, M. (2010). Uvod u andragogiju. Beograd: Svet knjige. (str. 11-33, 51-85, 91-154)

***(2) Istorijsko-komparativne dimenzije obrazovanja odraslih***

Savićević, D. (2000). Koreni i razvoj andragoških ideja. Beograd: IPA, (str: 38-175)

***(3) Opšta psihologija sa psihologijom ličnosti***

Hrnjica, S: Opšta psihologija sa psihologijom ličnosti. Beograd, Naučna knjiga,

Naslovi poglavlja: 1. Razvoj shvatanja o predmetu psihologije (str. 7-9), 2. Metode psihologije (str. 23-28), 3. Psihološke škole i pravci – a. Psihoanalitička teorija ličnosti S.Frojda (str. 54-62), b. Analitička psihologija K.G. Junga (str. 62-64), v. Individualna psihologija A.Adlera (str. 65-68), g. Socijalna revizija psihoanalize – Karen Hornaj (str. 70-71), d. Bihejviorizam (str. 74-80), đ. Humanistička psihologija – A. Maslov, K.Rodžers, G.Olport (str. 94-99), 4. Pojam ličnosti, crte i tipovi ličnosti , struktura, dinamika i razvoj ličnosti (str. 107-114), 5. Samosvest i identitet u razvojnom dobu i odraslom dobu (str. 133-140), 6. Zrelost ličnosti (str. 160-171), 7. Inteligencija (str. 186-196), 8. Oseti, opažaji, predstave (str. 197-204), 9. Učenje, pamćenje i zaboravljanje (str.205-217) 10. Pojam i karakteristike mišljenja (str.218-226), 11. Emocije (do ostale teorije emocija) (str. 236-245), 12. Motivacija (str.250-263).

Prezentacije i beleške sa Mudla

***(4) Andragoška didaktika i učenje odraslih***

Vulfolk, A., Hjuz, M., Volkap, V. (2014). Psihologija u obrazovanju (Vol. 2), Beograd: Klio, (str. 255-320)

Jarvis, P. (2003). Poučavanje – teorija i praksa. Zagreb: Andragoški centar. (str. 85-101, 136-152)

Orlović-Lovren, V., Despotović, M., Bulajić, A. (2016). Uloga nastavnika u modelovanju kritičkog mišljenja odraslih. Andragoške studije br.1, (str.45-65)

Orlović Lovren,V. (2021). Podučavanje odraslih – strategije i metode. Beograd: Institut za pedagogiju i andragogiju Filozofskog fakulteta. (str.107-163)

Drugog dana je usmeni deo ispita, koji se polaže pred komisijom i to iz 3 oblasti, koje Komisija posebno određuje za svakog kandidata, s obzirom na problem koji bi istraživao u okviru master rada.

**Literatura za usmeni deo ispita (biraju se 3 oblasti u dogovoru sa mentorom-kom):**

***(1) Sistem, organizacija i menadžment u obrazovanju odraslih***

Alibabić, Š. (2002), Teorija organizacije obrazovanja odraslih, Beograd, IPA (str. 13 – 88)

Alibabić, Š. (2018), Obrazovanje odraslih i menadžment: harmonija moći, Beograd, IPA (str. 147 – 191)

(***2) Andragogija rada i stručno obrazovanje***

Despotović, M, (2010), Razvoj kurikuluma u stručnom obrazovanju, Beograd: Univerzitet u Beogradu, Filozofski fakultet, Beograd, (str. 119-140)

Pastuović, N, (1978), Obrazovni ciklus – Opća metodika obrazovanja zaposlenih, Zagreb: Andragoški centar Zagreb, (str. 75-82, 86-178)

Pejatović, A, Orlović Lovren, V, (2014), Zaposlenost i obrazovanje posle pedesete, Beograd: Institut za pedagogiju i andragogiju Filozofskog fakulteta Univerziteta u Beogradu, Društvo andragoga Srbije, (str. 49-59)

***(3) Planiranje obrazovanja i razvoj ljudskih resursa***

Torrington, D., Hall., L., & Taylor, S. (2004). Menadžment ljudskih resursa. Beograd: Data status. (str. 52-129)

Ovesni, K. (2014). Organizacija koja uči: andragoška perspektiva. Beograd: Institut za pedagogiju i andragogiju Filozofskog fakulteta Univerziteta u Beogradu. (str. 16-56)

***(4) Andragogija slobodnog vremena, komunikacija i medija***

Nikolić Maksić, T. (2015). Obrazovanje kao činilac kvaliteta slobodnog vremena odraslih. Doktorska disertacija. Beograd: Filozofski fakultet, (str. 8-50; 91-104)

Poter, Dž. (2011). Medijska pismenost. Beograd: Klio, (str. 35-56; 503-531)

***(5) Socijalna i porodična andragogija***

Medić, S. (2007). Teorija porodičnog vaspitanja – tačke ukrštanja na putu razvoja pedagogije i andragogije, u: Šefika Alibabić i Aleksandra Pejatović (Ur.) Andragogija na početku trećeg milenijuma (str. 223-237). Beograd: Institut za pedagogiju i andragogiju.

Medić, S. (1993). Obrazovanje i socijalizacija odraslih. Beograd: Zavod za udžbenike i nastavna sredstva. (str. 29-65, 73-97, 99-133; 143-164).

***(6) Metodologija andragoških istraživanja***

Savićević, D. (2011) Uvod u metodologiju andragogije, Vršac, (str. 9-40)

Lakićević, M. Knežić,B. (2011) Istraživanje u socijalnoj politici i socijalnom radu, Beograd, FPN i Čigoja štampa. (str. 43-105; 157-166)

***(7) Psihologija celoživotnog razvoja***

Warner Chaie, K. & Willis, S. (2001). Psihologija odrasle dobi i starenja. Jastrebarsko: Naklada Slap (str. 107-126; 247-278; 281-308; 335-341; 345-390)

**NAPOMENA:** Student može da bude oslobođen dela gradiva za polaganje diferencijalnog ispita ako ga je polagao u okviru nekog predmeta na drugom studijskom programu. O tome odlučuje član ispitne komisije zadužen za odgovarajuću oblast.

Zainteresovani kandidati sa završenim drugim studijskim programima osnovnih akademskih studija treba da se prijave elektronskim putem sekretaru Katedre za andragogiju (an@f.bg.ac.rs) najkasnije do kraja juna meseca kalendarske godine u kojoj planiraju da konkurišu za upis na master akademske studije andragogije. Tom prilikom potrebno je da prilože (u elektronskoj verziji) svoju **biografiju, skeniranu diplomu sa dodatkom diplomi ili uverenje o diplomiranju i položenim ispitima, silabuse položenih predmeta i dokaz o uplati za polaganje diferencijalnog ispita** (podaci o uplati nalaze se u okviru Odluke o troškovima studija na sajtu Filozofskog fakulteta).

Diferencijalni ispit mora biti položen pre polaganja prijemnog ispita.